בשר שמלחו בכלי שאינו מנוקב או נפל הציר הכל אסור אפילו הכלי ואם הוא של עץ צריך הגעלה ושל חרס ישבר ואפי' לא שהה בו שיעור מליחה רק מעט שנראה בקערה קצת מדם הנפלט הכל אסור ואפי' מה שחוץ לציר כי חוזר ונבלע ואין לו מקום לצאת ולא פלט דמו כדין מפני שהמקום רחוק לו ומקצת שבתוך הציר מונע העליון לפלוט ולא דמי לדם האיברים שלא פירש ממקומו והכא פירש קצת ולא כולו ולא יצא עוד ולא דמי לנפל מקצתו בציר חוץ לו מותר כי התם פלט תחלה כדין ואח"ך נפלו לציר ולא יחזור ויפעפע ואף בס' התרומה ובדורא פי' דכל הכלי אסור דקי"ל כשמואל (פכ"ה דקי"א ע"ב) דאמ' קערה שמלח בה בשר אסור לאכול בה רותח והקערה אסורה ולא מפליג בין שהתה ללא שהתה והטעם משום דמליח כרותח וכבוש כמבושל ומרב"א פי' דהא דשמואל בכלי חרס אפי' מנוקבת אסורה דאי אינה מנוקבת אמאי אסור לאכול בה רותח דמשמע הא בשרא שרי הא פשיטא דהכל אסור כדאמרי' לקמן גבי (דבש) דפושי הגוים.